text: USA-ambassadør følte sig hjemme
  26 april 2011 kl. 15.36
  Den nye amerikanske ambassadør følte sig hjemme, da hun i dag besøgte Legoland i Billund. Hun stammer nemlig fra staten, hvor de fire præsident-hoveder på Mount Rushmore findes.
  Laurie Fulton, som hun hedder, besøgte Lego - og i den forbindelse også Legoland. Hun blev vist rundt af Lego-ejer Kjeld Kirk Kristiansen og selskabet top-direktør, Jørgen Vig Knudstorp. 
  I Legoland sluttede parkens direktør, Henrik Höhrmann, sig til og viste rundt i parken. 
  Ambassadøren var meget imponeret. Ikke mindst Legolands udgave af de fire præsidenthoveder på Mount Rushmore. I virkeligheden ligger de i South Dakota, delstaten i USA, hvor ambassadøren kommer fra.
  